Compravenda d'un vehicle usat o d'una embarcació usada
Aquesta és la pàgina per iniciar la tramitació i consultar informació relacionada (amb informació detallada sobre la tramitació de l'autoliquidació, accés a la tramitació telemàtica...).
Per a informació de detall i explicativa sobre el tribut, consulteu la pàgina Transmissions patrimonials oneroses.
La compravenda d'un vehicle usat (o d'una embarcació usada) està subjecta a l'impost sobre transmissions patrimonials i actes jurídics documentats, modalitat de transmissions patrimonials oneroses i s'autoliquida amb el model 620.
El subjecte passiu de l'impost, obligat al seu pagament, és la persona que adquireix el mitjà de transport.
La base imposable es correspon amb el valor real del mitjà de transport, si bé, a aquest efecte el Ministeri d'Economia i Hisenda publica cada any una ordre ministerial amb uns preus mitjans de venda, que podeu utilitzar en funció de la marca, el model, la potència i l'any de matriculació del vehicle, sempre que el valor resultant sigui igual o superior al valor declarat en el contracte de compravenda.
També podeu consultar i fer servir el simulador de valoracions de vehicles per obtenir aquesta valoració.
Excepcionalment, per a la resta de vehicles, cal indicar el preu de compra.
Podeu consultar l'ordre ministerial, el simulador i les taules de valors a l'apartat:
Valors per a la transmissió de vehicles i embarcacions
Vegeu més informació sobre les operacions subjectes (i els supòsits en què no hi ha obligació de presentar autoliquidació), les operacions exemptes i les operacions no subjectes a l'impost.
La transmissió d'un mitjà de transport (vehicle, embarcació o aeronau) usat pot estar:
- Subjecta a l'impost, si la transmissió és entre particulars.
- Exempta de l'impost amb caràcter provisional, si es tracta de transmissions efectuades a favor d'empresaris que tenen com a activitat habitual la compravenda de vehicles usats.
L'exempció esdevé definitiva si es justifica que la venda posterior del vehicle ha tingut lloc dins el termini d'un any des que es va adquirir.
- No subjecta a l'impost, si la part venedora és o bé una companyia mercantil, o bé un empresari/ària o professional que transmet un vehicle afecte a l'activitat professional o industrial que desenvolupa (concessionaris de vehicles, taxistes, camioners...).
No hi ha obligació de presentar l'autoliquidació de l'impost en els supòsits següents:
a) Ciclomotors (cilindrada no superior a 50 cc o, en el cas de vehicles elèctrics, amb una potència màxima de 4 kw).
b) Vehicles de deu anys d'antiguitat o més.
Això no obstant, sí que s'ha de presentar autoliquidació en el cas que es tracti de:
a) Vehicles que, de conformitat amb la normativa vigent, han estat qualificats d'històrics.
b) Vehicles el valor dels quals, sense aplicació dels coeficients de depreciació per antiguitat, era, en el primer any, igual o superior a 40.000 euros.
Per als vehicles inclosos en l'ordre per la qual s'aproven els preus mitjans de venda aplicables a la gestió de l'impost, aquest valor equival al preu mitjà de venda corresponent al primer any del vehicle.
El termini per pagar i, si cal, presentar la documentació, és d'un mes des de la data de la transmissió.
Si el termini acaba en dissabte, diumenge o festiu, queda prorrogat fins al primer dia hàbil següent.
En el tràmit presencial cal aportar la documentació següent: